kardosdrur/scandi-wiki huggingface dataset:
Hans Albrecht af Slesvig-Holsten-Sønderborg-Glücksborg

Arveprins Hans Albrecht til Slesvig-Holsten-Sønderborg-Glücksborg (Hans Albrecht Viktor Alexander Friedrich Ernst Gottfried August Heinrich Waldemar; , Louisenlund, Slesvig-Holsten – 10. august 1944, Zedlinsk, Polen) var en tysk prins, der var arving til titlen som hertug af Slesvig-Holsten-Sønderborg-Glücksborg med titel af arveprins.

Hans Albrecht var den ældste søn af hertug Frederik 2. af Slesvig-Holsten-Sønderborg-Glücksborg og prinsesse Marie Melita af Hohenlohe-Langenburg. Han kæmpede i Anden Verdenskrig, hvor han døde i 1944 nær Zedlinsk i Polen.

Biografi 

Prins Hans Albrecht blev født den  på Louisenlund i Slesvig-Holsten. Han var den ældste søn af arveprins Frederik af Slesvig-Holsten-Sønderborg-Glücksborg og prinsesse Marie Melita af Hohenlohe-Langenburg. Hans far var den eneste søn af og arving til Hertug Frederik Ferdinand af Slesvig-Holsten-Sønderborg-Glücksborg i hans ægteskab med Prinsesse Caroline Mathilde af Slesvig-Holsten-Sønderborg-Augustenborg. Hans mor var datter af Fyrst Ernst 2. af Hohenlohe-Langenburg i hans ægteskab med Prinsesse Alexandra af Sachsen-Coburg og Gotha, der selv var barnebarn af Dronning Victoria af Storbritannien og Tsar Aleksandr 2. af Rusland.

Farfaderen mistede dog sin titel, da monarkierne blev afskaffet i Tyskland ved Novemberrevolutionen i 1918. Uofficielt fortsatte brugen af hertugtitlen dog, også efter 1918. I 1931 blev faderen endvidere overhovede for det Oldenborgske hus og tronprætendent i Slesvig-Holsten, da den augustenborgske gren af fyrstehuset uddøde dette år.

Prins Hans Albrechts bedstefar, Hertug Frederik Ferdinand døde den 21. januar 1934, hvorefter faren blev familieoverhovede, mens Hans Albrecht selv blev arving til titlen som hertug af Slesvig-Holsten-Sønderborg-Glücksborg med titel af arveprins. 

Han kæmpede i Anden Verdenskrig, hvor han faldt den 10. august 1944 nær Zedlinsk i Polen. Titlen som arveprins overgik derefter til Hans Albrechts lillebror, Prins Peter.

Titler 
  1917 – 1934: Hans Højhed Prins Hans Albrecht til Slesvig-Holsten-Sønderborg-Glücksborg
  1934 – 1944: Hans Højhed Arveprins Hans Albrecht til Slesvig-Holsten-Sønderborg-Glücksborg

Anetavle

Eksterne henvisninger 

 Hans den Yngres efterkommere

Huset Glücksburg
Sønderborgske fyrstelige
Arveprinser
Tronfølgere som aldrig tiltrådte
Personer fra Slesvig-Holsten
Tyskere i 1900-tallet
Kastamonu Belediyesi GSK

Kastamonu Belediyesi GSK er en tyrkisk kvindehåndboldklub fra byen Kastamonu i Tyrkiet. Klubben holder til i Kastamonu Merkez Sport Hall.  

Klubben ansatte i juli 2020 den danske succestræner Helle Thomsen. Thomsen var i klubben blot én enkelt sæson. Klubben hentede efterfølgende rumænske Costică Buceschi som nye cheftræner, der også blev afskediget i sommeren 2022.

Holdet er pr. 2022, deltagende i EHF Champions League-sæsonen 2022-23.

Resultater 
Tyrkiske Superliga:
Vinder: 2016–17, 2018–19, 2019-20, 2020-21
Sølv: 2017-18
Bronze: 2014–15. 
EHF Cup:
Semifinale: 2018
EHF Challenge Cup:
Finalist: 2016

Arena 
Arena: Kastamonu Merkez Sport Hall
By: Kastamonu, Tyrkiet
Kapacitet: 4000
Adresse: Saraçlar, Stadyum Cd., 37100 Kastamonu Merkez/Kastamonu

Spillertruppen 2022-23 

Målvogtere
 1  Yaren Berfe Göker
 58  Merve Durdu
Fløjspillere;
LW
 6  Kübra Sarikaya
 77  Majda Mehmedović
RW
 3   Nursah Sancak
 8  Simone Böhme
Stregspillere
 14  Nurceren Akgün
 17  Katarina Ježić
 37  Ceren Coşkun 

Bagspillere
LB
 2  Samara Vieira
 19  Neslihan Çalışkan
 21  Betül Yılmaz
CB
 13  Serpil İskenderoğlu 
 20  Mouna Chebbah
RB
 35  Azenaide Carlos

Trænerteam 
Trænerteam gældende for sæsonen 2021-22.
  Cheftræner: Costică Buceschi
  Assistenttræner: Serkan Mehmet Inci
  Målvogtertræner: Erdal Kaynak
  Fysioterapeut: Nurşen İNCE

Referencer

Eksterne henvisninger 
 Klubbens hjemmeside

Håndboldklubber
Sportsklubber i Tyrkiet
Tyrkisk Superliga i håndbold (kvinder)

Tyrkisk Superliga i håndbold er kvindernes toprække i håndbold i Tyrkiet.

Se også 
Tyrkisk Superliga (mænd)

Referencer 

Superliga i håndbold (kvinder)
Tyrkisk Superliga i håndbold (mænd)

Tyrkisk Superliga i håndbold er kvindernes toprække i håndbold i Tyrkiet.

De forsvarende mestre er Beşiktaş, fra Istanbul.

Se også 
Tyrkisk Superliga (kvinder)

Referencer 

Superliga i håndbold (mænd)
Jette Beckmann

Jette Beckmann (kendt som Trafik-Jette) er en dansk journalist, der er uddannet fra Danmarks Journalisthøjskole. Hun har været ansat hos Lolland-Falsters Folketidende, for derefter at komme til DR's regionalradio i Næstved, som hun var med til at starte op. Efterfølgende var hun udenrigskorrespondent for Dagbladet Børsen, hvor hun var udsendt til det østlige Asien. Derefter vendte hun tilbage til DR, hvor hun efter nogle år kom til trafikradioen, hvor hun mellem 2000 og 2014 orienterede billisterne om trafiksituationen i hovedstadsområdet.

I 2010 modtog hun DR's Sprogpris for sit arbejde på trafikradioen, hvor hun fandt på flere ord, der siden er gledet ind i sproget. Blandt disse ord er morgenkys, en genert lyskurv, burkabil og kiggekø. Sidstnævnte har efterfølgende fundet vej til Den Danske Ordbog. Hun forlod den københavnske trafikradio i efteråret 2014.

Referencer 

Journalister fra Danmark
Ansatte i DR
Modtagere af DR's Sprogpris
Kholm

Kholm eller Khulm (dari: خلم), også kendt som Tashqurghan, er en by i det nordlige Afghanistan. Byen ligger i provinsen Balkh. i 2013 blev befolkningstallet estimeret til ca. 48.300 indbyggere.

Byer i Afghanistan
Johan Ramstedt

Johan Olof Ramstedt (født 7. november 1852 i Stockholm, død 15. marts 1935 i Stockholm) var en svensk embedsmand og politiker, der var Sveriges statsminister fra april til august 1905.
  

Sveriges statsministre
Politikere fra Sverige
Svenskere i 1800-tallet
Svenskere i 1900-tallet
Personer fra Stockholm
Fyrstbispedømmet Münster

Fyrstbispedømmet Münster var et kirkeligt fyrstendømme i Det Hellige Romerske Rige, som lå i den nordlige del af nutidens Nordrhein-Westfalen og vestlige Niedersachsen. Fyrstbispedømmet blev udskilt fra Hertugdømmet Sachsen, som var blevet opsplittet i flere dele. Fyrstbispedømmet eksisterede fra 1180 til 1802.

Referencer 

Gejstlige rigsfyrstendømmer
Stater under Det tysk-romerske Rige
Etableret i 1180
Ophørt i 1802
Den Nederrhinske-Vestfalske Rigskreds
Hertugdømmet Øvre-Lorraine

Hertugdømmet Øvre-Lorraine eller bare Hertugdømmet Lorraine var et hertugdømme fra 959 til 1766. Den første hertug var Friedrich I af Bar, og den sidste var Stanislaw Leszczynski.

Hertugdømmet Lothringen blev i 959 delt i Hertugdømmet Øvre Lothringen (det nuværende Lorraine) og Hertugdømmet Nedre Lothringen (områderne ved Nordsøen og ved Rhinens nedre løb). Efterhånden gik betegnelsen Nedre Lothringen af brug, og navnet Lothringen bruges i dag kun om den franske region.

Lorraine
Øvre-Lorraine
International Tour of Rhodes 2018

International Tour of Rhodes 2018 var den 13. udgave af det græske landevejscykelløb på Rhodos. Løbet foregik i perioden 9. til 11. marts 2018. Løbet var en del af UCI Europe Tour 2018 og var i kategorien 2.2. Den samlede vinder af løbet blev italienske Mirco Maestri fra .

Etaperne

1. etape

2. etape

3. etape

Resultater

Samlede stilling

Sprintkonkurrencen

Bjergkonkurrencen

Holdkonkurrencen

Ungdomskonkurrencen

Eksterne henvisninger 
 

2018
UCI Europe Tour 2018
Bogi Thorarensen Melsteð

Bogi Thorarensen Melsteð (født 4. maj 1860 i Klausturhólar, død 12. november 1929), var en Islandsk historiker. Han skrev artikler og bøger om Islandsk historie. Han var medlem af det Islandske Parlament (Altinget) for Árnessýsla fra 1892-1893.

Tidliger liv 
Melsteð var søn af Jón Melsteð. Han er uddannet fra Reykjavíks Lærði skólinn i 1882 og afsluttede sin kandidatgrad i historie fra Københavns Universitet i 1890. Han forblev i København.

Karriere 
Han var assistent i rigsarkivet fra 1893 til 1903 og medlem af den Arnamagnæanske Institut i over tyve år. I 1904 fik han et stipendium til at skrive en historie om Island. Sammen med andre Islandske lærde i København, han grundlagede Hið íslenska fræðafélag í Kaupmannahöfn i 1912. Han var dens formand indtil sin død, og redaktør af dens tidsskrift fra 1916. Ved tidspunktet for hans død, havde instituttet en fond af 70.000 kroner.

Som medlem af parlamentet i 1893, arbejdede han med held for, at Islands øverste embedsmand skulle opholde sig der, frem for i Danmark.

Virke 
Blandt Bogi's bøger er Íslendinga Saga (1903), Stutt kennslubók í Íslendinga sögu sideen byrjendum (1904) og Sögukver sideen börnum ásamt nokkrum ættjarðarljóðum og kvæðum (1910). Han skrev artikler for tidskrifter og aviser om Islandsk sprog, historie, uddannelse, den kooperative bevægelse og ledelse.

Bibliotek 
Han ejede en stor bogsamling, som blev købt af Brotherton Library af University of Leeds, dels gennem ømhed af E. V. Gordon. Bogi donerede hovedparten af dets udbytte til et legat for Islandske historikere på universitetet.

Henvisninger 
 
  Æviágrip á vef Alþingis 19. apríl, 2011.

Noter 
 oversættelsen stammer fra den engelsksprogede Wikipedia

Historikere fra Island
Altingsmedlemmer
Forfattere fra Island
Fiona Bruce

Fiona Elizabeth Bruce (født 25. april 1964) er en britisk fjernsynsjournalist, nyhedsoplæser og tv-vært. Siden hun blev ansat i BBC som researcher på Panorama i 1989, har hun været vært på flere flagskibsprogrammer som BBC News at Six, BBC News at Ten, Crimewatch, Antiques Roadshow og Fake or Fortune.

Fra 2003 til 2007 var hun ankervært i serien Real Story.

Referencer 

Tv-værter fra Storbritannien
Journalister fra Storbritannien
BBC
Ástþór Magnússon

Ástþór Magnússon Wium (født 4. august 1953 i Reykjavík) er en islandsk forretningmand og fredsaktivist, der er bedst kendt for sine mange forgæves forsøg på at blve Islands præsident.

Baggrund og uddannelse 
Efter at have taget studentereksamen gik Ástþór på Islands handelsskole, hvorefter han flyttede til Storbritannien for at studere reklamefotografi og markedsføring ved Medway College of Art and Design.

Eurocard 
Ástþór bragte Eurocard til Island i 1979, hvor det som landets første - og i flere år eneste - kreditkort fik stor udbredelse. Eurocards succes gjorde ham økonomisk uafhængig.

Politisk karriere 
Ástþór har stillet op til det islandske præsidentvalg fire gange: 1996, 2004, 2012 og 2016. 

I 2000 lykkedes det ham ikke at opnå de nødvendige godt 1.500 underskrifter for at komme på stemmesedlen; forud for præsidentvalget i 2012 blev hans kandidatur 1. juni annulleret, da han ikke havde fået et lovpligtigt certifikat fra valgstyreren i Nordvestkredsen; eftersom Ástþór var eneste udfordrer betød dette, at præsident Ólafur Ragnar Grímsson blev genvalgt uden modkandidater. 

Ástþór var leder af Demokratibevægelsen, som han etablerede i 1998 med det formål at promovere direkte demokrati og e-demokrati. Bevægelsen stillede op til altingsvalget 2009 og fik 0,6% af stemmerne, hvorefter den nedlagdes. Han grundlagde også fredsbevægelsen Peace2000.

I 1996 omdelte han bogen Virkjum Bessastaði (Brugen af Bessastaðir) til alle husstande i Island.

Familie 
Ástþór er gift med den russiskfødte advokat Natalia Wium.

Noter 

Erhvervsfolk fra Island
Politikere fra Island
Personer fra Reykjavik
Ngô Thanh Vân

Ngô Thanh Vân (født 26. februar 1979) er en vietnamesisk skuespillerinde og sanger.

Da Ngô var 10 år gamle flyttede hun til Norge, og ca. 10 år senere i 1999 tilbage til Vietnam for at deltage i en Skønhedskonkurrence, hvor hun fik anden pladsen.

Discografi 
Ngô Thanh Vân udgav følgende produktioner:

Albumer 
 2003: The Gioi Tro Choi (Playworld)
 2004: Bi An Vang Trang (Mystery of the Moon)
 2005: My Way (Con Duong Em Di)
 2008: Studio 68 (Heaven: The Virus Remix)
 2008: Tears of Angel (Nuoc Mat Thien Than)

Samlealbummer 
 2002: Vuon Tinh Nhan (Lovers' Garden) ft. Tuan Hung

Van Son DVDer 
 Van Son 35: Tinh Nguoi Vien Xu - "Mat Nhau"
 Van Son 36 in Taiwan - "Dem Xot Xa"
 Van Son 37 in The Kingdom of Cambodia - "Nguoi Hung"
 Van Son 38: Dem Hoi Ngo - "They Don't Care About Us"
 Van Son 39: Me Va Que Huong - "O Kia Doi Bong Them Vui"

Filmografi 
Ngô Thanh Vân var skuespiller i følgende produktioner:

TV dramaer 
 2002: Huong De - TFS
 2004: Rouge - MTV Asia
 2007-2009: Cô Gái Xấu Xí (Vietnamesisk version af Ugly Betty) - Vietnam Television (cameo)

Film 
 2005: Saigon Love Story
 2006: 2 in 1
 2007: Dong Mau Anh Hung (The Rebel)
 2007: Ngoi Nha Bi An / Suoi Oan Hon (The Haunted House)
 2009: Clash (Bay Rong)
 2011: Ngoc Vien Dong (Pearls of the Far East)
 2012: House in the Alley
 2013: Once Upon a Time in Vietnam
 2015: The Lost Dragon
 2016: Siêu trộm (Bitcoin Heist)
 2016: Crouching Tiger, Hidden Dragon: Sword of Destiny
 2016: Tam Cam: Chuyen Chua Ke
 2017: Cô Ba Sài Gòn (The Tailor)
 2017: Star Wars: The Last Jedi
 2017: Bright
 2017: The Tailor

Reality tv-seriers 
 2010: Bước nhảy hoàn vũ (Dancing with the Stars) (VTV3)

Eksterne henvisninger 
 
 nhacSO.net 
 Kim Loi Studio 
 Ngo Thanh Van's Facebook

Skuespillere fra Vietnam
Modeller fra Vietnam
Sangere fra Vietnam
Reynaldo Bignone

Reynaldo Benito Antonio Bignone (født 21. januar 1928, død 7. marts 2018) var argentinsk general og landets 41. præsident fra 1. juli 1982 til 10. december 1983.

I 2010 blev Bignone dømt til 25 års i fængsel for sin rolle i kidnapninger, tortur og mord på personer, der mistænkes for at modsætte sig regeringen under Den beskidte krig.

Sammen med Omar Graffigna og Santiago Omar Riveros var han en af de sidste tre overlevende medlemmer af militærjuntaen.

Referencer

Eksterne henvisninger 

Argentinas præsidenter
Diktatorer
Kenneth Pedersen

Kenneth Pedersen (født 1. november 1968 i København) er generalløjtnant og chef for Forsvarsstaben og viceforsvarschef i Danmark. Han blev udnævnt 15. november 2019, efter siden 2017 at have været chef for operationsstaben. I 2019 var han gennem syv måneder tillige fungerende Hærchef.

Eksterne referencer 
 CV på forsvaret.dk, besøgt 14. november 2019.

Generalløjtnanter fra Danmark
Prinsesse Adrienne af Sverige

Prinsesse Adrienne af Sverige, Hertuginde af Blekinge (Adrienne Josephine Alice; født 9. marts 2018) er en svensk prinsesse og hertuginde af Blekinge. Hun er tredje barn og anden datter af prinsesse Madeleine af Sverige og Christopher O'Neill.

Fødsel 
Prinsesse Adrienne fødes 9. marts 2018 klokken 00.41 på Danderyds sygehus. Hun vejede 3465 gram og var 50 cm lang ved fødslen. Samme dag skød forsvarsmakten salut med 21 skud fra Skeppsholmen i Stockholm, Boden, Karlskrona, Göteborg og Härnösand. Den 12. marts 2018 holdes en konselj på slottet, hvor King Carl XVI Gustaf annoncerede navnet på prinsessen og hendes hertugdømme. Adrienne er den første, som får Blekinge som hertugdømme. Senere samme dag blev Te Deum afholdt i Slottskyrkan på Stockholms Slot. Ved gudstjenesten var den nærmeste familie og repræsentanter fra parlamentet og regeringen.

Dåb 
Prinsesse Adrienne blev døbt den 8. juni 2018 i Drottningholms slottskyrka, samme sted hvor hendes ældre søskende blev døbt. Officianterne ved dåben var ærkebiskop Antje Jackelén, overhofprædikant biskop Johan Dalman og ordinerede hofprædikant og pastor i Kungl. Hovförsamlingen Michael Bjerkhagen. Prinsessens faddere er kusinen Anouska d'Abo samt forældrenes venner Coralie Charriol Paul, Nader Panahpour, Gustav Thott, Charlotte Kreuger Cederlund og Natalie Werner.

Titler, ordner og udmærkelser

Titler og prædikater 
 9. marts 2018 - 6. oktober 2019: Hendes kongelige højhed Adrienne, Prinsesse af Sverige, Hertuginde af Blekinge

 7. oktober 2019 - nu: Prinsesse Adrienne Josephine Alice, hertuginde af Blekinge.

Svenske ordner og dekorationer 
 Ledamot og Kommendör af Kungl. Maj: ts orden, der regnes fra fødselen, blev tildelt insignierne ved sin dåb den 8. juni 2018.

Anetavle 
Prinsesse Adrienne deler i sagens natur aner med sine søskende Prinsesse Leonore af Sverige og Prins Nicolas af Sverige.

Referencer

Eksterne henvisninger 

Prinsesser fra Sverige
Huset Bernadotte
Hertuginder af Blekinge
Riddere af Serafimerordenen
Tommy Wiseau

Tommy Wiseau (formodentlig født som Tomasz Wieczorkiewicz den 3. oktober 1955 i Poznań i Polen) er en amerikansk filminstruktør, manuskriptforfatter, film- og tv-producer samt skuespiller.

Han er bedst kendt for filmen The Room (2003), som mange kritikere har flere kritikere har kaldt "en af værste film, der nogensinde er blevet lavet" og som efter sin udgivelse har udviklet en kultfilmstatus. Wiseau finansierede selv The Room, der havde et budgettet på 6 millioner amerikanske dollars. Han har endvidere instrueret dokumentarfilmen Homeless in America (2004) og situationskomedien The Neighbors (2015).  Wiseaus karriere og skabelsen af The Room er beskrevet i bogen The Disaster Artist: My Life Inside The Room, the Greatest Bad Movie Ever Made af Greg Sestero, der medvirkede i The Room. Bogen er senere blevet filmatiseret og i 2017 udgivet under samme titel.

Meget lidt vides om Wiseaus baggrund. Selv har han påstået, at han har boet i Frankrig, New Orleans og Bay Area-området i USA. Det er senere kommet frem, at Wiseau er født i Poznań i Polen år 1955, selvom om Wiseau selv har påstået at han blev født i 1968.

Filmografi

Film

Dokumentarer

TV- og webserier

Udmærkelser

Litteratur

Referencer

Ekterne henvisninger 
 
 

Filminstruktører fra Polen
Personer fra Poznań
Poetikken

Aristoteles’ Poetikken (eller: Om Digtekunsten) er det tidligst kendte værk inden for litteraturteorien. De dele af værket, der er overlevet til i dag, omhandler primært tragedien og episk lyrik. En af Aristoteles’ mere berømte argumenter i værket er bl.a. tanken om, at fortællinger består af tre dele: en begyndelse, en midte og en slutning. Værket, der længe er blevet anset som et hovedværk i litteraturteorien, var længe gået tabt i den vestlige verden og i middelalderen og i den tidlige renæssance havde man i Europa således kun adgang til Poetikken i form af en oversættelse til latin fra en arabisk oversættelse skrevet af tænkeren Averroës. Fra 1500 fik Poetikken dog en stor indflydelse i europæisk kultur, da litterater og digtere lod sig inspirere af antikkens store forbilleder (bl.a. Homer) og her blev Aristoteles' idéer om god digtekunst forstået som værende "eviggyldige og indiskutable" på en så dominerende facon, at Poetikken kom til at indtage dominere litteraturteoretisk tænkning hele vejen frem til romantikken.

Bogen er en håndbog i digtekunsten. Aristoteles lægger vægt på poesiens håndværk; han observerer og analyserer poesien og dissekerer det til dets individuelle bestanddele. Aristoteles giver imidlertid ikke en rent teknisk instruktionsbog for digtekunsten, idet han lægger et stort fokus på historiske, beskrivende og fortolkende aspekter. Dette danner grundlag for en udlægning af, hvad der er skønt og hvad der ikke er skønt i Aristoteles’ opfattelse. Det meste af værket er gået tabt og den tilbageværende tekst er ikke engang 15.000 ord lang.

Der findes flere oversættelser til dansk, herunder en oversættelse af Niels Henningsen.

Centrale begreber 
Poetikken indeholder flere begreber, der stadig bruges i moderne litteratur- og filmvidenskab.

Anagnorisis opstår når en karakter i et værk indser en vigtig sandhed. Der er tale om et skift i bevidsthed fra uvidenhed til indsigt. Begrebet er tæt forbundet til begrebet ”peripeti.”

Hamartia (fejlgreb) er Aristoteles’ begreb for heltens fejlgreb/fejltagelse, der forårsager den tragiske katastrofe. For Aristoteles er det tragediens formål at vække frygt og medlidenhed og for at kunne opnå denne virkning, mener Aristoteles, at helten selv skal være årsag til dennes undergang, dvs. heltens undergang skal komme fra helten selv og ikke fra begivenheder i omstændighederne.

Katarsis handler om de følelser, som et værk kan fremkalde i læseren eller tilskueren. Kunsten kan ifølge Aristoteles således have en en terapeutisk effekt gennem det indtryk, den gør og de følelser, den vækker.

Mimesis handler om kunstens måde at efterligne virkeligheden.

Mythos handler om en fortællings opbygning.

Peripeti er et vendepunkt i en fortælling.

Noter 

Litteratur
Filosofi
Litteraturteoretiske skoler
Greg Sestero

Gregory Sestero (født 15. juli 1978 i Walnut Creek, Californien i USA) er en amerikansk skuespiller, model, filmproducer og forfatter. Han er bedst kendt for sin rolle som Mark, bedste vennen til Tommy Wiseaus karakter Johnny, i kultfilmen The Room fra 2003 og for sin memoir The Disaster Artist fra 2013 omkring sit liv og oplevelse med at lave The Room. James Franco filmatiserede bogen med sin komediefilm The Disaster Artist fra 2017, hvor Dave Franco spiller Sestero.

Sestero mødte Tommy Wiseau i en skuespil-klasse i 1998 og de er fortsat gode venner.
Han bor på nuværende tidspunkt i det sydlige Californien.

Eksterne henvisninger 
 

Filmskuespillere fra USA
Skuespillere fra Californien
Þórhildur Sunna Ævarsdóttir

Þórhildur Sunna Ævarsdóttir (født 6. maj 1987 i Akranes) er en islandsk politiker, jurist og journalist, der repræsenterer Piratpartiet.

Hun har en Master of Laws fra universitet i Utrecht i international menneskeret og strafferet. Efter afsluttede studier var hun praktikant hos Den Internationale Straffedomstol i Haag, udførte juridisk pro bono arbejde og arbejdede som freelancejournalist for de islandske netmedier kvennabladid.is og grapevine.is.

Fra 2016–17 var Þórhildur formand for Piratpartiet, hvilket er en organisatorisk post; partiet har kollektiv ledelse. Hun blev valgt til Altinget i 2016 for Sydvestkredsen. I 2017 valgtes hun til talsmand for Piratpartiet, en position der gør hende til partiets ansigt udadtil.

Eksterne henvisninger 
 Þórhildur Sunna Ævarsdóttirs personlige hjemmeside 
 Profil på Piratpartiets netsted

Noter 

Altingsmedlemmer
Jurister fra Island
Journalister fra Island
Personer fra Akranes
Mistænksomhedens hermeneutik

Mistænksomhedens hermeneutik er et begreb skabt af den franske filosof Paul Ricœur, der mener, at Marx’, Freuds og Nietzsches skrifter alle udviser denne særlige tankemåde. Senere hen er det blevet udviklet til en litteraturteoretisk metode, der læser imellem linjerne på et værk for at udpege værkets selvmodsigelser og udeladelser. På denne måde er begrebet relateret til ideologikritikkens læsemetode. Ifølge litteraten Rita Felski er denne hermeneutik særligt fremherskende i litteraturfagene i dag. Ifølge en litterat, tildeler mistænksomhedens hermeneutik "konteksten en forklarende autoritet i forhold til teksten." Felski mener, at selvom psykoanalytisk litteraturkritik, nyhistoristisk kritik og postkolonial kritik nok har forskellige fokuspunkter, deler de alle sammen en overbevisning om, at den mest grundige læsning, er en læsning der læser mod teksten - against the grain. Det primære motivation for tekstanalyse er i denne tradition at kritisere teksten for alt det, den ikke ved eller forstår.

Se også 

 Ideologikritik

Noter

Litteratur
Humaniora
Litteraturteoretiske skoler
Torpedo Nizjnij Novgorod

Torpedo Nizjnij Novgorod () er en professionel ishockeyklub fra Nizjnij Novgorod i Rusland, som spiller i den Kontinentale Hockey-Liga (KHL). Holdet spiller sine hjemmekampe i KRK Nagornyj, som har en kapacitet på 5.600 tilskuere.

Eksterne henvisninger 
 Torpedo Nizjnij Novgorod 

Ishockeyklubber i Rusland
Ishockeyklubber i KHL
Etableret i 1946
Sport i Nizjnij Novgorod